

نَــه گــوزلـدی آنـانـیـن اِحسانـی یلدا گئجه سی

اَزدیره خانه صاحیب ، مهمانــی یلدا گئجه سی

گـتـیـره مَجمِئی نی پَشمگی نَن شَب چَه رَه نی

دوزه کیشمیش نُخودی خورمانی یلدا گئجه سی

قارپیزی قاش قاش اِئدیب هَرکسه بیر فال یِتیشه

نــار وِئــــره اَنـجـیـریـلـه آلمانــی یلدا گئجه سی

دویـماق اولـماز آنـانین رَهـلی چاییندان اوزامان

اؤد سامـاوردا اولا چــایـــدانــــی یلدا گئجه سی

گـیـردکـان ایشلی کـوکـه یـاغـلی پَنیر ریحانینان

ییه نَـه اولمالـیـدیـــر اَت جانـــی یلدا گئجه سی

ایـده نــی شاهدانانــی سوهانــی دادلی نوغولـی

مِیل اِئله ر کورسو باشیندا هامی یلدا گئجه سی

پَخـله نــی لَب لَبینی سالما نَـظـردن کـــــی دئیم

اولا هَــر درده یَـقـیـن دَرمــــانی یلدا گئجه سی

خـان نَـنـه تـاپـماجــانــی نَـقـل اِئـلیـیـر اولادیـنا

جــوابــی تِـــز تـاپــیـلار آسانــی یلدا گئجه سی

فـال آچـــار اِئــو آقــاسی هَــرکسه بیر نییتی لَن

حافـظـیـن تـا اوخـونـا دیـــوانــی یلدا گئجه سی

یـادیـنـا سالدی ( کیان ) اؤز آنـاسین حَسرتـیـله

حـیـف اولا یـوخدو بِئله خاقانـی یلدا گئجه سی